google/wiki40b huggingface dataset:
Roing under Asialekene 2014

Roing under Asialekene 2014. Roing var en av sportene under de 17. Asialekene som ble arrangert i Incheon i Sør-Korea. Det var niende gangen som roing var med på programmet i asialekene. Konkurransene ble avviklet i perioden 20. til 25. september 2014. Det var i alt fjorten øvelser, sju for menn og sju for kvinner. Det var 224 utøvere fra nitten nasjoner som deltok. Kina ble beste nasjon med ni gullmedaljer foran Sør-Korea med to.
Plesiosternus

Utseende

Middelsstore, avlange, lyst brungule eller rødbrune skarabider.

Levevis

Artene lever i tåkeskog mellom 1450 og 2800 meter over havet.

Utbredelse

Artene er utbredt i Mexico.
Ta Som

Ta Som (khmer: ប្រាសាទតាសោម) i Angkor, Kambodsja, er et lite buddhisttempel dedikert til kong Jayavarman VIIs far. Det ble bygget mot slutten av det 12. århundre, og ligger øst for Neak Pean. I likhet med templer som Ta Prohm og Preah Khan har det ikke blitt gjort restaureringsarbeid ut over helt nødvendig sikringsarbeid her.
Zoológico Los Coyotes

Zoológico Los Coyotes er en dyrehage i Coyoacán sør i Mexico by. Den ble åpna 2. februar 1999, som et supplement til byens to andre dyrehager. Den har hovedsakelig en regional fauna, med arter som hører hjemme i Mexicodalen, deriblant to coyoter. Dyrehagens navn spiller på at den ligger i Coyoacán, som betyr «Coyotestedet» på nahuatl.
Paranoia (film)

Handling

Adam Cassidy (Liam Hemsworth) er en helt vanlig ung mann som arbeider nokså langt nede i et mektig teknologifirma. En dag begår han en idiotisk skøyerstrek som kan komme til å koste ham jobben, men ledelsen gir ham sjansen til å beholde den. Imidlertid er det en pris: Han må spionere på sjefens gamle mentor for å sikre en millionavtale.
Papilio maackii

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. 
Larven er radikalt forskjellige fra de voksne, både i levevis og i kroppsbygning.  Larven lever som plantespiser. 
Papilio maackii tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Markus Puolakka

Personlig

Hans far og nåværende personlig trener Esa Puolakka var OL-deltager under Vinter-OL 1980 i Lake Placid.
Tristan da Cunha-ekspedisjonen

Tristan da Cunha-ekspedisjonen 1937-38 gikk til Tristan da Cunha med flere tverrfaglige formål. Sporen til turen var da Botanisk Institutt i 1933 mottok fra Lars Christensen tjueto planter, hvorav tre ukjente. Hvalkokeriene «Solglimt» og «Thorshammer» reiste med 100 tonn utstyr fra Sandefjord 7. oktober 1937, var innom Cape Town og ankom øya 7. desember. Turen var over 23. april 1938. Den var finansiert av Nansenfondet, Det videnskapelige Forskningsfond, A/S Norsk Varekrigsforsikringsfond, Den norske tannlegeforening, legater, firmaer (blant annet sjokoladefabrikken Freia) og private. Ekspedisjonens beskytter var kronprins Olav.
Politimester Fiks

Politimester Fiks (eng. Chief O'Hara) er en figur i tegneseriene om Mikke Mus. Han ble skapt av Floyd Gottfredson og opptrådte for første gang i avisstripen i mai 1939 i historien Mickey Mouse Outwits the Phantom Blot. 
Fiks har vanligvis blitt tegnet med store kinn som en bulldog, skjønt han noen ganger har blitt tegnet annerledes.
Han er politimester der Mikke Mus og Langbein bor og er en god venn av dem.  Han fremstilles som en stereotypisk irsk-amerikaner og er en vennlig og rettferdig person. Fiks er ikke dum, men når Mikke hjelper til med sakene hans, er det alltid "amatørdetektiven" Mikke som står for gjennombruddet i etterforskningen.
I den skandinaviske oversettertradisjonen bor Fiks i Andeby, selv om han overveiende tilhører museuniverset heller enn andeuniverset. Det finnes imidlertid noen (eldre) historier som lar ham opptre sammen med endene også, f.eks. at han blir kalt inn når Skrues pengebinge er blitt ranet.
Biryani

Biryani eller biriani ( बिरयानी, بریانی), fra det persiske ord berya(n) (بریان) som betyr stekt eller ristet er en vanlig indisk og generelt søratitisk rett. Biryani er i familie med mellomøstlige og sydasiatiske retter som er laget av en blanding av krydderier, ris (sedvanlig basmati), kjøtt/grønnsaker og yoghurt.      
Krydderne brukt i biryani høyner smaken, disse er generelt kryddernellik, kardemomme, kanel, wasabi, koriander og blader fra mynte. For å gi biryani dens gule farve, tilsetter man curry. For en ikke-vegetar biryani er hovedingrediensene oksekjøtt, kylling, geit, lam og reker, selv om vegetariske biryanier også er populære.
The Rolling Stones, Now!

Accolades

I 2003 kom The Rolling Stones, Now! på 180.-plass på musikkmagasinet Rolling Stone sin liste over «Tidenes 500 beste album».
6,5 × 55 mm

Utvikling

Patronen ble utviklet av den norsk-svenske kommisjonen i november 1893. Utgangspunktet var at man ønsket et mindre kaliber enn 10,15 mm som hadde vært brukt før. Dette for å gi en bedre og flatere kulebane, og for at soldatene skulle kunne ha med seg mer ammunisjon. I perioden like før århundreskiftet antok mange land relativt finkalibrede repetergeværer med våpenmagasin. Kalibrene som ble valgt ellers i Europa var stort sett fra 7,5 mm til 8 mm. Testingen i Norge startet med kaliberet, hvor det viste seg at 6,5 mm ga best resultater, deretter så man på hylse og hylselengde, og endte da opp med en 55 mm lang hylse. Prosjektilet som ble brukt til å begynne med, ble kalt for B-prosjektil, og var en 10,1 grams kule med rund spiss. Andre land gikk over til spissere og lettere kuler for å gi flatere kulebane og høyere utgangshastighet, og i 1925 ble en 9 grams spiss kule, det såkalte D-prosjektilet, approbert i forsvaret. Selv om lignende kuler er i bruk til konkurranseskyting også i våre dager, har det kommet et vell av andre kuler for å gi bedre presisjon, høyere utgangshastighet og flatere kulebane.

Norge

I Norge ble 6,5 × 55 mm tatt i bruk i Krag-Jørgensen-geværene, samt i Madsen MG, og var standard kaliber i forsvaret fram til andre verdenskrig.

Sverige

I Sverige ble kaliberet tatt i bruk i både Mauser m/96 og Mauser m/38, samt maskingeværer og senere i den halvautomatisk rifla Ag m/42.
Duduk

En duduk er et dobbeltrørbladsinstrument av armensk opphav.
Instrumentet brukes foruten i Armenia, Aserbajdsjan og Georgia. I Tyrkia og Aserbajdsjan kjennes det under navnene balaban, mey eller düdük.
Instrumentet og bruken av denne er innført på UNESCOs liste over Mesterverker i muntlig og immateriell kulturarv.
Zaman (avis)

Zaman er en tyrkisk dagsavis med hovedkontor i Istanbul. Den ble startet i 1986 og ble den første tyrkiske avisen med nettside i 1995. Zaman har et opplag på over en million. Avisa har forbindelser til Fethullah Gülen og hans Gülen-bevegelse, men bevegelsen eier den ikke. Den 5. mars 2016 tok politiet kontroll over redaksjonslokalene og Zaman ble satt under statskontroll. Sjefredaktør Abdülhamit Bilici og andre ansatte ble fjernet og Zaman gikk over til en regjeringsvennlig linje. Tidligere journalister lanserte en ny avis, Yarina Bakis.
Hanaskog

Hanaskog er et tettsted i Östra Göinge kommune i Skåne län i Sverige. I 2010 hadde tettstedet 1 251 innbyggere.
Fylkesvei 2210

Fylkesvei 2210 går mellom Femundsenden og Røstvollen i Engerdal kommune. Veien er 24,4 km lang.
Frem til 2019 hadde veien betegnelsen Fylkesvei 654.
Katholsk propaganda

Katholsk propaganda er et essayskrift av den norske forfatteren Sigrid Undset, utgitt på Some & Co.s Forlag i 1927, etter at det først ble publisert i tidsskriftet Vor verden samme år. 
Katholsk propaganda ble utgitt tre år etter at Sigrid Undset konverterte til katolisismen. Her kommer hennes eget syn på den katolske kirke og dens tro til uttrykk. Her fremholder Undset viljen som personlighetens kjerne, og at det er viljen som kan lede mennesket bort fra Gud, og tilbake til Gud.
Undset skrev Katholsk propaganda etter oppfordring fra Ronald Fangen, redaktør i tidsskriftet Vor verden.
Douglas SBD Dauntless

A-24 Banshee

SBD Dauntless ble også benyttet av United States Army Air Force, hvor flyet fikk betegnelsen A-24 og offisielt navnet Banshee.
SPFA Young Player of the Year

SPFA Young Player of the Year er en fotballpris som gis til årets beste unge spiller i Skottland av Scottish Professional Footballers' Association (SPFA) mot slutten av hver sesong. Alle spillerne i det skotske seriesystemet, uavhengig av nasjonalitet og som er under fylte 23 år, kan vinne prisen. Den første prisen ble utdelt i 1978 til skotske Graeme Payne hos Dundee United FC.
Merimna

Utseende

En middelsstor (ca. 20 millimeter), blankt kullsvart praktbille uten metallglans.

Levevis

Larvene utvikler seg i under barken på eukalyptus-stammer. I likhet med den europeiske arten sotpraktbille (Melanophila acuminata) angriper denne arten trær som er skadet av skogbranner, og er avhengig av brann.

Utbredelse

Arten er svært utbredt og vanlig i Australia.
Paysandú

Historie

Paysandú ble grunnlagt i 1772.

Økonomi

Det er en industriby, og det er den tredje mest utviklet byen i Uruguay sammen med Montevideo og Maldonado. Tekstilindustrien (ull, Paylana), lær (Paycuero og Cholitas SRL), øl (Blocker), sement (Portland), ANCAP, og sitrus er de viktigste.

Sport

Byen har to fotballklubber: Paysandú Bella Vista, grunnlagt i 1939, og Estudiantil Sanducero Fútbol Club, grunnlagt i 1930. Paysandú arrangerte Copa América 1995.
Nicolai Jenssen

Bakgrunn

Nicolai Jenssen var sønn av kjøpmann Matz Jenssen (1760–1813) og Anna Schjelderup Dorenfeldt (1763–1846). Han fikk handelsutdannelse i England.

Forretningsmann

Han trådte inn i familiefirmaet Jenssen & Co. sammen med broren Hans Peter Jenssen. Firmaet importerte kolonialvarer og eksporterte trelast, fisk og metaller. I tillegg drev det skipsverft og bankvirksomhet. 
Jenssen kjøpte også opp store jordeiendommer: Vinje gods, Tangen bruk, Stjørdalsgodset, Forbygdgodset, Mostadmark jernverk og Verdalsgodset. I 1835 trådte han ut av fellesfirmaet og grunnla i 1839 sitt eget firma.
Jenssen var medlem av direksjonen for Norges Bank. Han var Trondheims ordfører fra 1847 til 1848, og deltok på Stortinget i 1833, 1836, 1842, 1845 og 1854.

«Jenssen-saken»

På 1850-tallet ble det gjort undersøkelser av skogsbestanden i statsallmenningene. Gjennom forstmennenes innberetninger ble det kjent at statens skoger var blitt svært utarmet gjennom snikhugst. I folkemeningen rettet mistanken seg snart mot Jenssen, eieren av den store eiendommen Værdalsbruket, som grenset opp mot flere av statsalmenningene. Han skulle ha kjøpt opp det ulovlig hugde tømmeret. 
Regjeringen nedsatte en kommisjon som skulle undersøke saken, og 26. mars 1863 dømte denne kommisjonen Jenssen til fengsel i 30 dager. Jenssen anket saken straks til Høyesterett og fikk den kjente advokaten Bernhard Dunker til forsvarer.
Saken ble behandlet i mai 1865. Dunker forsøkte å tilbakevise alle tiltalepunktene ved å vise at hele saken var bygget på sladder og løse antakelser. Han vektla også at Jenssen ikke hadde vært involvert i driften av eiendommen, som var overlatt til fullmektigen Dahl. Ved dom av 26. mai 1865 ble Jenssen frifunnet på alle punkter, og det ble bestemt at saksomkostningene skulle dekkes av staten.
«Champagnegaloppen»

«Champagnegaloppen» er et musikkstykke for orkester, skrevet av Hans Christian Lumbye og er et av hans mest kjente stykker. «Champagnegaloppen» ble komponert til Tivolis to års fødselsdag den 15. august 1845, mens Lumbye var dirigent i Tivoli. På grunn av et kraftig regnvær ble festen utsatt flere dager, og først den 22. august kunne Lumbye presentere komposisjonen for første gang.
«Champagnegaloppen» blir ofte framført ved festforestillinger og på nyttårskonserter, da Lumbye bruker lyden av en champagneflaske som sprettes som en effekt i musikkstykket.

Kulturkanonen

«Champagnegaloppen» er tatt opp i den danske Kulturkanonen.
Canadisk mesterskap i mangekamp 2015

Canadisk mesterskap i mangekamp 2015 var det nasjonale canadiske mesterskapet i mangekamp (friidrett) i 2015. Mesterskapet ble arrangert i Ottawa fra 19. til 21. juni 2015. Mesterskapet ble arrangert som en del av Pan American Combined Events Cup 2015.
De allierte (andre verdenskrig)

De allierte er en betegnelse for alle de landene som kjempet mot aksemaktene under den andre verdenskrig. Under krigen ble betegnelsen «De forente nasjoner» brukt synonymt med «de allierte». Krigsalliansen ble formalisert ved undertegnelsen av Erklæringen om De forente nasjoner («Declaration by the united nations») 1. januar 1942, undertegnet av 26 regjeringer. De allierte ble involvert i krigen enten på grunn av at de allerede var blitt invadert, eller at de ble direkte truet av invasjon eller ettersom de var bekymret over at aksemaktene ville kontrollere verden.
Den antityske sammenslutningen ved begynnelsen av krigen (1. september 1939) besto av Frankrike, Polen, Storbritannia, nasjonene i Det britiske samveldet, Australia, New Zealand, Canada og Unionen Sør-Afrika (sistnevntes soldater kjempet hovedsakelig under Samveldets kommando til tross for å ha vært en selvstendig stat siden 1931). Etter 1941 hadde lederne for Det britiske samveldet, Sovjetunionen og USA, kjent som «de tre store», lederskapet over de allierte maktene. Kina var på den tiden også en betydelig alliert. Andre allierte omfattet Belgia, Brasil, Tsjekkoslovakia, Etiopia, Hellas, India (som en del av det britiske imperiet), Mexico, Nederland, Norge og Jugoslavia.
I løpet av desember 1941 foretrakk den amerikanske presidenten Franklin Roosevelt navnet «de forente nasjoner» framfor de allierte. Han refererte til de tre store og Kina som en «forvaltning av det mektige», og deretter benyttet han senere betegnelsen «de fire politimenn». Erklæringen om De forente nasjoner i juli-august 1945 foreslo Roosvelts etterfølger, Harry S. Truman, at utenriksministrene fra Kina, Frankrike, Sovjetunionen, Storbritannia, og USA «burde gjøre utkast til avtaler og grensesettinger i Europa», noe som førte til opprettelsen av Utenriksministrenes råd («Council of Foreign Ministers»).
Hadeland og Land

Hadeland og Land var en valgkrets i Kristians amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Hadeland og Land valgte således én representant og én personlig vararepresentant.
Valgkretsen Hadeland og Land bestod av herredene Jevnaker, Lunner, Gran, Brandbu, Fluberg fra 1915, Torpen/Torpa fra 1915, Søndre Land og Nordre Land med rundt 27 000 innbyggere og 13 000 stemmeberettigede etter innføringen av kvinnelig stemmerett.
Nasjonalmuseet for historien om Ukraina i andre verdenskrig

Nasjonalmuseet for historien om Ukraina i andre verdenskrig (ukrainsk: Національний музей історії України у Другій світовій війні) er et museum og et minnesmerke i bydelen Petsjersk i Ukrainas hovedstad Kiev. Inntil 2015 het museet Nasjonalmuseet for historien om den store fedrelandskrigen i 1941-1945 (ukrainsk: Національний музей історії Великої Вітчизняної Війни 1941-1945 років, russisk: Национальный музей истории Великой Отечественной войны 1941-1945 годов).
Museet minnes kampene under andre verdenskrig i Sovjetunionen, da Ukraina ble besatt av tyske styrker. Museumskomplekset domineres av den 62 meter høye Rodina-mat, som er et av Kievs mest kjente landemerker. Museet har omtrent 300 000 gjenstander på utstilling, noe som gjør det til et av de største i Ukraina. Museet har hatt et samlet besøkstall på over 21 millioner siden åpningen.
Museet fikk sine nåværende lokaler i 1981, da sovjetlederen Leonid Bresjnev åpnet de nye lokalene den 9. mai. Stedet fikk status som nasjonalmuseum av president Leonid Kutsjma i 1996.
Geiderøybroa

Geiderøybroa er ei buebro på Flekkerøya i Kristiansand kommune i Vest-Agder. Broa er 56 meter lang med et spenn på 7 meter.
Senter for fremragende forskning i teoretisk lingvistikk

Senter for fremragende forskning i teoretisk lingvistikk (engelsk: Center for Advanced Study in Theoretical Linguistics, CASTL) er et senter for fremragende forskning ved Universitetet i Tromsø – Norges arktiske universitet. Senteret ble etablert i juni 2002 og er finansiert av Norges forskningsråd. Senteret driver lingvistisk forskning innen komparativ lingvistikk og generativ grammatikk og står i tradisjonen fra den amerikanske forskeren Noam Chomsky. Senteret var ledet av professor Curt Rice inntil han ble etterfulgt av Marit Westergaard da Rice ble prorektor. 
Senteret har redaktøransvar for tidsskriftet Linguistic Inquiry som er et av verdens fremste tidsskrift i fagfeltet generativ grammatikk. 
Professor Peter Svenonius ble i 2004 kåret til yngre fremragende forsker.

Undervisning

Forskere ved CASTL underviser i toårige kurs på mastergradsnivå i generell lingvistikk og i engelsk lingvistikk. Senteret har om lag 15 ph.d.-studenter, nesten alle rekruttert internasjonalt.
El Gouna

Sport og attraksjoner

Byen har et lite museum som åpnet i 1996 med rundt 900 utstillingsobjekter, inkludert etterligner av statuer og en utstilling av egyptisk samtidskunst av Hussein Bikar. Det er også et lite akvarium. Stedet har en moské og en koptisk kirke dedikert jomfru Maria og erkeenglene. Den lokale fotballklubben er El Gouna FC, opprettet i 2003, som per 2018 spiller i egyptisk profesjonelle liga, Egyptiska Premier League.
Thomas Tollemache

Liv og virke

Han var andre sønn av sir Lionel Tollemache fra Helmingham, Suffolk og hans kone, Elizabeth, 2. grevinne av Dysart. 
I 1678 ble han kaptein og tjenstgjorde i Tangier. I 1685 ble han oberstløytnant for et regiment med infanterister, men ga opp sin beordring kort tid etter at James II. besteg Tronen.
Tollemache forlot King James til fordel for protestanten William av Oranien som i 1688 med hell
tilranet seg den engelske trone under den ærerike revolusjonen. Hans tjenester for William, nå kong William III, førte til at han ble utnevnt som guvernør for Portsmouth og oberst for Coldstream Guards. I 1689 ble han innvalgt som medlem av Underhuset. 
Han deltok med sitt regiment under niårskrigen, i aksjoner som slaget ved Walcourt i august 1689. I 1691 tjenstgjorde han i Irland som generalmajor, ble berømt etter slaget ved Aughrim og ved beleiringene av Athlone, Galway og Limerick. I Nederlandene kunne han føye til sin allerede høye reputasjon, sin oppførsel under slagene ved Steenkirk og Neerwinden. 
I 1694 ble Tollemache foreslått og ledet en ekspedisjon mot den franske havnebyen 
Brest.
likevel, franskmennene hadde snappet opp opplysninger om det forstående angrep og hadde forsterket garnisjonen og havnens forsvarsverk.
Likevel, han ledet de engelske tropper med stor eleganse, men de ble slått med store tap.Tollemache selv ble såret, men overlevde. Han døde kort tid senere l Plymouth i juni 1694.
Han ble gravlagt ved St Mary's, i Helmingham, Suffolk.
Skiskyting under Vinter-OL 2010 – Jaktstart kvinner

Konkurranseregler

Vinneren av sprintøvelsen 13. februar startet først, og resterende løpere startet med en tidsforsinkelse tilsvarende tidsdifferansen opp til vinneren av sprinten. Vinneren er den utøveren som først kom til mål.
Kun de 60 beste fra sprinten deltok i jaktstarten.
Skotsk mesterskap i friidrett innendørs 2015

Skotsk mesterskap i friidrett innendørs 2015 ble arrangert 1. februar 2015, i Glasgow i Skottland.
William Aligo

Biografi

William Aligo er opprinnelig født i Sudan, men kom til Norge i tidlig alder. Han vokste opp i Søgne like utenfor Kristiansand, og viste raskt et fotballtalent utenom det vanlige. Aligo meldte etterhvert overgang til Start, hvor han fikk tildelt draktnummer 21. På denne tiden ble Aligo regnet som et av landets største talenter innenfor sin årsklasse, og var velkjent på Sørlandet etter å ha briljert i gutte- og juniorfotball de foregående årene. Aligo slo aldri helt gjennom på A-laget til Start, og fikk kun én kamp i Tippeligaen som innbytter  mot Rosenborg i 2002.
Etterhvert trappet Aligo ned satsingen, og meldte overgang til Flekkerøy Idrettslag. Her hadde Aligo stor suksess, og sto fram som en av klubbens desidert beste spillere. Han var fast inventar i førsteelleveren, og ruvet i midtforsvaret. Etter å ikke ha fått noen tilbud fra større klubber, valgte Aligo å trappe ytterligere ned med fotballen. Han meldte overgang til Donn, hvor han spiller den dag i dag. Donn ligger for tiden i 3. divisjon, en divisjon hvor de er sterke opprykkskandidater. Aligo blir regnet som en av de beste spillerne i denne divisjonen.
Munkbron 9

Munkbron 9 er en eiendom i Milon-kvartalet 12 på Munkbron i Gamla stan i Stockholm som ble oppført mellom 1891 og 1893 av Industrikreditaktiebolaget i Stockholm.
Huset var det første bankhuset som ble bygd i byen på 20 år, og ble tegnet av arkitekten Erik Josephson. De nygotiske fasadene ble utført i Yxhultskalkstein med rustikkmur i de to nederste etasjene. Josephson plasserte bankhallen i første etasje belyst av store vinduer mot gaten. Tidligere var det vanlig at bankhallen lå en trapp opp i huset i den store piano nobile. Her ble nå i stedet styrerom og kontorer plassert, mens de øvre etasjene var boliger. Grunnkonstruksjonen var den første i Stockholm som ble utført av armert betong og ble støpt av Skånska Cementgjuteriet.
Interiøret er fremdeles velbevart. Fra 1968 er eiendommen eid av Allmänna Änke- och Pupillkassan i Sverige som også har sitt kontor i bygningen.
Politigrader i Østerrike

Politigrader i Østerrike er grader brukt av polititjenestemenn og politiembetsmenn i Bundespolizei (Østerrike) og av politijurister og politileger der er utenfor selve politietaten.
Berg (Linköping)

Berg er et tettsted i Linköping kommune i Östergötlands län i Östergötland i Sverige. I 2010 hadde tettstedet 1 278 innbyggere. Berg ligger cirka 10 kilometer nordvest for Linköping.